Leedu litt
Litt (leedu litas) oli Leedu rahaühik aastatel 1922–1940 ja 1993–2014. 1. jaanuaril 2015 võttis Leedu riikliku maksevahendina kasutusele euro. 1 litt jagunes 100 sendiks (centas). Valuutatähis standardi ISO-4217 järgi on LTL. Lühend on Lt ja see kirjutati summa ette. Litt oli kasutusel 1922–1940 ja võeti uuesti kasutusele 25. juunil 1993 ajutise raha talonase asemele kursiga 1 litt = 100 talonast. Käibel olid 10-, 20-, 50-, 100-, 200- ja 500-litised rahatähed ning 1-, 2-, 5-, 10-, 20- ja 50-sendised ning 1-, 2- ja 5-litised mündid. Litil oli alates 2002. aastast fikseeritud kurss euroga: 1 litt maksis 0,28962 eurot ehk 4,53157 Eesti krooni. 10 litti 20 litti 50 litti 100 litti 500 litti